Paterna utilitza una tècnica nova i pròpia per a reparar les voreres de la Canyada més barata, més ràpida i amb menys molèsties per als veïns
23/07/2015

# Paterna utilitza una tècnica nova i pròpia per a reparar les voreres de la Canyada més barata, més ràpida i amb menys molèsties per als veïns

[![L’alcalde Juan Antonio Sagredo junt amb la regidora d’Infraestructures Núria Campos visitant les obres de pavimentat de les voreres de la Canyada](/images/noticias/2015/07/arreglo-aceras-canyada.jpg)](/images/noticias/2015/07/arreglo-aceras-canyada.jpg)

23.07.2015

L’alcalde de Paterna i la regidora d’Infraestructures han recorregut hui junt amb l’arquitecte municipal les millores de la via pública que s’estan desenrotllant en diferents carrers de la Canyada

L’alcalde de Paterna Juan Antonio Sagredo ha visitat este matí junt amb la regidora d’Infraestructures, Núria Campos i l’arquitecte municipal les obres de reposició de les voreres de La Canyada que s’estan ultimant durant estes setmanes estivals.

Amb estes actuacions de reposició de la via pública, finançades per mitjà d’una subvenció de la Diputació de València de 300.000 euros, el consistori paterner ha intervingut en prop d’una vintena de carrers d’este barri reposant les voreres per mitjà de formigó imprés i rastell in situ bisellat, una nova tècnica de pavimentat que abarateix notablement l’obra, permet fer més metres de vorera i comporta menys molèsties als veïns, ja que causa menys sorolls i a més agilitza l’execució de les obres, ja que evita trencar les voreres antigues.

Amb els arreglaments que s’estan executant, s’ha aconseguit millorar diferents números de carrers com el 12, el 303, el 16, el 343, el 319, el 16, el 206, el 229, el 319, el 529, el 552 o el 200 amb el carrer 219 i el carrer 624, estos dos últims són arreglaments reivindicats pels veïns des de 2001 i 2000, respectivament.

L’alcalde de Paterna ha afirmat que “la millora de les voreres és una demanda històrica dels veïns de la Canyada que l’Ajuntament està atenent gradualment fins a aconseguir la remodelació integral de totes aquelles vies deteriorades”.

A este respecte, Juan Antonio Sagredo ha indicat que les obres que s’estan desenrotllant, i que està previst que finalitzen en les pròximes setmanes, no sols milloraran l’accessibilitat i la circulació de vianants per la zona sinó que també renovaran la imatge dels carrers del barri, completament deteriorats pel mal estat de les voreres i calçades.

Finalment, Sagredo també ha anunciat que l’Ajuntament ja té previstes futures actuacions per a continuar millorant les vies públiques de Paterna, tant de la Canyada com de la resta de barris.